  Виталий Пронин Нылкышноослэн калыккуспо нуналзылы сӥзьыса Ижкарын ортчылӥсь «АвтоЛеди» фестиваль таяз арын выль сямен ортчоз. Солы ним но мукет сётӥзы. Автомногоборьея «АвтоЛёд Арена» ужрадэ пыриськыны быгатозы вань мылкыд карисьёс. Но йӧ вылтӥ ворттылӥсь нылкышноосты но воргоронъёсты дунъялозы нимаз номинациосын. «Динамо» стадионысь йӧ вылын ӵошатскисьёслы трос пумо упражнениосты быдэстоно луоз. Ворттылыны мылкыд карисьёс куриськон гожтыны быгато 10-тӥ южтолэзёзь Goltsova.com сайтын. Тунсыко программа чакламын учкисьёс понна. «Динамо» стадионын мастер-класс ортчытоз тодмо автоспортсмен Владимир Гольцов. Машинаен йӧ вылын «эктонъёс» возьматозы дуннеысь «АвтоТанцы на льду» федерацилэн ёзчиосыз.Нимысьтыз ужрадъёс чакламын инвалид нылпиос понна. Фестиваль ортчоз 10-тӥ южтолэзе. Кутсконэз 12 часын. Пыронэз дунтэк. 0+  